open-index/open-wikipedia-markdown huggingface dataset:
Синхрона орбита

**Синхрона орбита** или **усогласена орбита** — орбита во која  орбиталниот период на телото кое кружи (обично сателит) е еднаков на просечниот вртежен период на телото околу кое се кружи (обично планета), а исто имаат иста насока на вртење и кружење.

## Поедноставено значење
Синхрона орбита е орбита во која едно тело (на пример, вештачки сателит или месечина) обиколува друго примарно тело (планета) за исто време кое му е потребно на примарното тело да направи едно свртување околу својата оска.

## Својства
Ако еден сателит е во синхрона орбита која е и екваторијална и кружна ќе изгледа како да е неподвижен над точка на екваторот на планетата околу која кружи. Синхроните сателити кои кружат околу Земјата се вика дека имаат геостационарна орбита. Меѓутоа, синхроната орбита не мора да биде екваторска; ниту кружна. Телото во неекваторска синхрона орбита ќе изгледа како да осцилира на север и југ над точка на екваторот на планетата, додека тело во елипсовидна орбита ќе изгледа како да осцилира кон исток и кон запад. Ако се гледа од телото околу кое се кружи, со комбинацијата на овие две движења се создава еден образец во форма на бројот 8 наречена аналема.

## Номенклатура
Има многу специјализирани термини за синхрони орбити во зависност од телото околу кое се кружи. Синхроната орбита околу Земјата која е кружна и лежи во екваторската рамнина се нарекува геостационарна орбита. Во поопшт случај, кога орбитата е наклонета кон екваторот на Земјата или не е кружна, се нарекува геосинхрона орбита. Соодветните термини за синхрони орбити околу Марс се ареостационарни и ареосинхрони орбити.

## Формула
За стационарна синхрона орбита:

: R_{syn} = \sqrt[3] 
: G = Гравитациска константа
: m2 = Маса на небесното тело
: Т = вртежен период на телото

Со оваа формула се добива стационарната орбита на телото во однос на дадено тело.

Орбиталната брзина (брзината со која се движи сателитот низ вселената) се пресметува со множење на аголната брзина на сателитот со орбиталниот полупречник.

## Примери
Астрономски пример е најголемата месечина на Плутон - Харон. Многу почесто, синхроните орбити се користат од вештачки сателити кои се користат за комуникација, како што се геостационарните сателити .

Природните сателити, кои можат да имаат синхрона орбита само преку синхроно вртење со нивното родителско тело, тоа секогаш е поврзано со синхроното вртење на сателитот. Ова е затоа што помалото тело побрзо достигнува синхроно вртење, и додека да постигне синхрона орбита, веќе долго време има заклучена синхроно вртење.

## Поврзано

* Субсинхрона орбита
* Суперсинхрона орбита
* Орбита на гробишта
* Синхроно вртење
* Синхрона орбита со Сонцето
* Список на орбити

## Наводи

* 

Категорија:Астродинамика
Категорија:Орбити
Црква „Св. Никола Долни“ - Ротино

**Св. Никола Долни** (или **Св. Талалеј**) — главна црква во битолското село Ротино, претставник на Македонската преродба. Му припаѓа на Битолското архијерејско намесништво во Преспанско-пелагониската епархија на МПЦ - ОА

Црквата се наоѓа на сретселото. Изградена е во 1870 г. врз темелите на старо црквиште. Нејзината изградба ја потпомогнал влашкиот род Пиниковци, преселници од Магарево. За време на Првата светска војна на ова подрачје се воделе жестоки битки и црквата тешко пострадала. По војната таа е обновена и преосветена. Внатрешноста на храмот е живописана од мајсторот Златко Лечковски, родум од Ротино.

Храмот е мала трикорабна градба со полукружен средиштен свод и полукружна апсида на исток, со шест лажни столба кои образуваат слепи ниши. Иконостасот датира од повоената возобнова. Од стариот црковен инвентар е зачувана само една икона. Во дворот на црквата пред влезот е изградена нова камбанарија.

## Поврзано
* Црква „Св. Никола Горни“ — друга црква во Ротино посветена на истиот светец
* Кукуречанска парохија
* Битолско архијерејско намесништво

## Наводи

Ротино, Долни
Црква „Св. Никола Горни“ - Ротино

**Св. Никола Горни** или **Св. Никола Зимен** — црква во битолското село Ротино. Му припаѓа на Битолското архијерејско намесништво во Преспанско-пелагониската епархија на МПЦ - ОА.

Црквата е гробишен храм, сместен високо на Пелистер, јужно од селото. Изградена е врз старо црквиште.

## Поврзано
* Црква „Св. Никола Долни“ — главната црква во Ротино посветена на истиот светец
* Кукуречанска парохија
* Битолско архијерејско намесништво

## Наводи

Ротино, Горни
Црква „Успение на Пресвета Богородица“ - Трново

**Успение на Пресвета Богородица** (или **Св. Богородица**) — црква во битолското село Трново, претставник на Македонската преродба. Му припаѓа на Битолското архијерејско намесништво во Преспанско-пелагониската епархија на МПЦ - ОА.

Црквата е гробишен храм, сместен во источниот дел на селото. Според еден извор, изградена е во 1837, а според друг во 1854 година. За време на Првата светска војна на подрачјето се воделе жестоки битки и црквата била уништена. Вредниот иконостас е демонтиран од бугарски војници со намера да го однесат во Бугарија. Сепак, нивната намера не успеала и тој е подоцна откриен и пренесен во храмот „Св. Богородица“ во Битола. 

Во 1926/1928 г. мештаните започнале со обнова на црквата со средства од воена оштета и доброволни прилози од Битолско. Обновата е завршена во 1934 г.. Новиот иконостас е изработен од мијачкиот мајстор Нестор Алексиев Мирчевски од Гари со своите синови, а во 1962 година доградена и камбанаријата како подарок од Џон Спиро, битолски иселеник во САД.

Во црковниот двор се одржуваат средби на иселеници од Егејска Македонија и на оние во прекуоканските земји и Европа.

## Слики

Izgradba na Sv. Bogorodica vo Trnovo.jpg|Идејниот проект (горе) и почетокот на возобновата во 1926&nbsp;г. Фото на Браќата Манаки.


## Поврзано
* Кукуречанска парохија
* Битолско архијерејско намесништво

## Наводи

## Надворешни врски

Трново
Црква „Св. Атанасиј“ - Болно

**Св. Атанасиј** или **Св. Атанас** — црква во ресенското село Болно, претставник на Македонската преродба. Му припаѓа на Ресенското архијерејско намесништво во Преспанско-пелагониската епархија на МПЦ - ОА.

Храмот е старата гробишна црква на селото и е се наоѓа на северниот крај на Болно. Изграден е во 1846 година по почетокот на Танзиматот. Обновен е во периодот меѓу двете светски војни, и повторно во 1988 година.

## Галерија


Црква „Св. Атанасиј“ - Болно (01).jpg|Портата на црквата
Црква „Св. Атанасиј“ - Болно (02).jpg|Портата на црквата
Црква „Св. Атанасиј“ - Болно (03).jpg|Црквата гледана од југ
Црква „Св. Атанасиј“ - Болно (04).jpg|Црквата гледана од југ
Црква „Св. Атанасиј“ - Болно (05).jpg|Плочата посветена на дарителите кои ја обновиле црквата во 1988 година
Црква „Св. Атанасиј“ - Болно (06).jpg|Камбанеријата и црквата


## Поврзано
* Трета ресенска парохија
* Ресенско архијерејско намесништво
* Црква „Св. Наум Охридски“

## Наводи

Болно
Црква „Рождество на Пресвета Богородица“ - Бучин

**Рождество на Пресвета Богородица** — главна селска црква во крушевското село Бучин, Македонија.

Црквата се наоѓа на самото сретсело, во непосредна близина на основното училиште. Околу нејзе се наоѓаат селските гробишта.

## Местоположба

Црквата е сместена во Горно Маало на селото Бучин.

## Историја

Црквата е подигната кон крајот на  век.

## Архитектура

Црквата поседува живопис и иконостас, на кои во 1876 година имаат работено крушевските мајстори Анастас Зограф и Никола Михајлов.

### Фрескоживопис

Никола Михајлов има работено на ѕидното сликарство на претставите Раѓање на Богородица (во патронската ниша на западната фасада) и на Исус Христос (над јужниот влез). Според теренските истражувања на Ј. Тричковска, доминантното учество на Никола во оваа црква е во живописувањето на олтарскиот простор, каде што во конхата на жртвеникот е реализирано мошне невообичаено решение со сместувањето на Тајната вечера покрај Погребението Христово. Во останатиот дел од храмот, рамноправно учествувал и неговиот соработник, што може да се заклучи од натписот сочуван над влезната врата.

## Галерија


Податотека:Црква „Рождество на Пресвета Богородица“ - Бучин 8.jpg|Апсидата
Податотека:Црква „Рождество на Пресвета Богородица“ - Бучин 5.jpg|Голем питос во селскиот двор
Податотека:Гробишта во Бучин 2.jpg|Селските гробишта
Податотека:Црква „Рождество на Пресвета Богородица“ - Бучин.jpg|Поглед на црквата
Податотека:Гробишта во Бучин.jpg|Селските гробишта
Податотека:Црква „Рождество на Пресвета Богородица“ - Бучин 4.jpg|Поглед на црквата
Податотека:Црква „Рождество на Пресвета Богородица“ - Бучин 2.jpg|Камбанаријата
Податотека:Црква „Рождество на Пресвета Богородица“ - Бучин 3.jpg|Помошниот објект
Податотека:Црква „Рождество на Пресвета Богородица“ - Бучин 6.jpg|Споредниот влез
Податотека:Црква „Рождество на Пресвета Богородица“ - Бучин 7.jpg|Ниша со фреска над влезот


## Поврзано
* Крушевско-демирхисарско архијерејско намесништво
* Бучинска парохија
* Бучин

## Наводи

## Надворешни врски

Категорија:Бучин
Бучин
Црква „Св. Атанасиј“ - Габалавци

**Св. Атанасиј Велики** (или **Св. Атанас**) — црква во битолското село Габалавци, претставник на Македонската преродба. Му припаѓа на Битолското архијерејско намесништво во Преспанско-пелагониската епархија на МПЦ - ОА.

Црквата е гробишен храм, изграден во 1890 г. врз темелите на постара црква. Обновувана е во 1926 и во 1980 година. Внатре има икони од 1872 г., дело на крушевскиот мајстор Коста Анастасов.

## Поврзано
* Трета ресенска парохија
* Ресенско архијерејско намесништво

## Наводи

Габалавци
Категорија:Дела на Дебарската школа
Црква „Св. Димитриј“ - Бучин

**Свети Димитриј** — помала селска црква во крушевското село Бучин, Македонија.

## Местоположба

Црквата се наоѓа надвор од селото и до нејзе се стигнува преку земјен пат, кој започнува од селото во насока кон археолошкото наоѓалиште Кале.

## Историја

Црквата е возобновена во поново време. Се претпоставува дека црквата постоела и претходно, бидејќи од нејзе постојат царски двери од  век.

## Галерија


Податотека:Црква „Св. Димитриј“ - Бучин 9.jpg|Апсидата
Податотека:Црква „Св. Димитриј“ - Бучин 8.jpg|Страничен поглед на црквата
Податотека:Црква „Св. Димитриј“ - Бучин 7.jpg|Споредниот влез
Податотека:Црква „Св. Димитриј“ - Бучин 10.jpg|Поглед на црквата
Податотека:Црква „Св. Димитриј“ - Бучин 5.jpg|Куполата
Податотека:Црква „Св. Димитриј“ - Бучин 3.jpg|Поглед на црквата
Податотека:Црква „Св. Димитриј“ - Бучин 4.jpg|Камбанаријата
Податотека:Црква „Св. Димитриј“ - Бучин 6.jpg|Помошниот објект
Податотека:Црква „Св. Димитриј“ - Бучин 2.jpg|Главниот влез
Податотека:Royal doors from Saint Demetrius Church in Buchin.jpg|Царските двери


## Поврзано
* Крушевско-демирхисарско архијерејско намесништво
* Бучинска парохија
* Бучин

## Наводи

## Надворешни врски

Категорија:Бучин
Бучин
Црква „Св. Ѓорѓи“ - Бучин

**Свети Ѓорѓи** — манастирска црква на Бучинскиот манастир во крушевското село Бучин, Македонија.

Црквата е сместена северозападно од селото Бучин, помеѓу двата железнички тунела на неактивната линија Бакарно Гумно-Сопотница, до која води земјен пат.

## Местоположба

Црквата се наоѓа во месноста Манастириште, сместена 2 километри северозападно од селото, на една падина. Покрај манастирот се наоѓала чешмата Јанкоец.

## Историја

Податоците од мештаните говорат дека црквата била подигната кон крајот на  век, но трипати била палена од турскиот аскер. Иако била исто толку пати обновувана, последниот изгорела до темел и останала така. Дури во 1980-тите години на иницијатива на дедо Јонче Мишески била обновена црквата на изгорените темели, обраснати со трева и капини.

## Галерија


Податотека:Црква „Св. Ѓорѓи“ - Бучин 5.jpg|Апсидата
Податотека:Црква „Св. Ѓорѓи“ - Бучин 6.jpg|Припратата
Податотека:Црква „Св. Ѓорѓи“ - Бучин 7.jpg|Камбанаријата
Податотека:Црква „Св. Ѓорѓи“ - Бучин 4.jpg|Куполата
Податотека:Црква „Св. Ѓорѓи“ - Бучин 2.jpg|Влезот
Податотека:Црква „Св. Ѓорѓи“ - Бучин 3.jpg|Ниша со фреска над влезот


## Поврзано
* Крушевско-демирхисарско архијерејско намесништво
* Бучинска парохија
* Бучин

## Наводи

## Надворешни врски

Категорија:Бучин
Категорија:Бучински манастир
Бучин
Бучински манастир

**Бучински манастир** — манастир во јужниот дел на Македонија, во близина на селото Бучин.

## Местоположба

Манастирот се наоѓа во месноста Манастириште, сместен 2 километри северозападно од селото, на една падина. Покрај манастирот се наоѓала чешмата Јанкоец. До него може да се дојде по земјен пат, кој е во добра состојба.

## Историја

Сеќавањата на мештаните се дека манастирот првично бил подигнат кон крајот на  век, но трипати бил пален од турскиот аскер и исто толку пати бил повторно обновуван. Последниот пат бил запален до темел.

Манастирот бил обновен на иницијатива на дедо Јонче Мишески врз изгорени темели, обраснати со трева и капини. Дедо Јонче на сон го видел местото каде порано имало манастир, а потоа во 1980-тите години ја иницирал повторната градба на манастирот, за кој собирал пари за изградба по околните села.

Во мај 2021 година дел од покривот на манастирската црква бил украден, а воедно биле искршени сите врати од конаците.

## Градби

Во склоп на манастирот влегуваат една црква, конак, чешма и помошни објекти.

### Црква „Св. Ѓорѓи“

Црквата е единствениот храм во манастирот.

## Галерија


Податотека:Бучински манастир 2.jpg|Влезната порта
Податотека:Црква „Св. Ѓорѓи“ - Бучин.jpg|Манастирската црква
Податотека:Бучински манастир 3.jpg|Конакот
Податотека:Бучински манастир 4.jpg|Конакот
Податотека:Бучински манастир 5.jpg|Споменик на Јонче Мишески


## Наводи

## Надворешни врски


Категорија:Бучин
Категорија:Манастири во Македонија
Категорија:Манастири на МПЦ
Категорија:Манастири во Преспанско-пелагониската епархија
Кирил Петков

**Кирил Петков** ( во ) — бугарски политичар, економист и стопанственик. Тој е Премиер на Бугарија од 13 декември 2021 година. Заедно со Асен Василев ја предводил „Продолжуваме со промената“ (ПП), нова политичка формација во Бугарија која освои најмногу гласови на парламентарните избори во ноември 2021 година. Пред да стане премиер, од мај до септември 2021 година Петков е министер за економија во првата техничка влада на Стефан Јанев.

## Рани години и образование
Петков е роден во 1980 година во Пловдив, но израснал во Софија, каде неговите родители работеле како учители. Неговите родители емигрирале во Канада во 1994 година. Подоцна и тој се преселил кај нив и живеел со нив во Ванкувер.

Во Ванкувер, Петков дипломирал финансии на Универзитетот на Британска Колумбија. Потоа студирал на Харвард, каде се стекнал со магистратура по бизнис-администрација. Петков бил рангиран меѓу првите 10 % од неговата група. Еден од неговите предавачи бил Мајкл Портер, кај кого Петков специјализирал за развој на кластер-стратегии.

## Кариера
Петков работел за канадската компанија за храна Мекејн фудс како менаџер за корпоративен развој. Од 2007 година Петков развива проекти од областа на иновациите со висока додадена вредност. Неговата компанија Провиотик поседува неколку американски патенти во областа на биотехнологијата.

Петков е еден од основачите на Центарот за економски стратегии и конкурентност на Универзитетот „Св. Климент Охридски“ во Софија, кој е поврзан со Харвард. Во Центарот предава курсеви за економски развој и микроекономија на конкурентност.

## Во политиката
Од 12 мај до 16 септември 2021 година Петков е министер за економија во првата преодна влада на Стефан Јанев.

На 19 септември 2021 година Петко и Асен Василев го објавиле политичкиот проект „Продолжуваме со промената“. Во рамките на истиот, Петков бил кандидат за пратеник и учествувал на парламентарните избори на 14 ноември 2021 година како носител на листите на коалицијата „Продолжуваме со промената“ во два реони. Петков е избран за пратеник во 47. народно собрание на Република Бугарија.

На 13 декември 2021 година Петков е избран за премиер на Република Бугарија. Владата на Кирил Петков паѓа на 22 јуни 2022 година по успешното гласање за недоверба. 

## Наводи

Категорија:Премиери на Бугарија
Лазар Танев

**Лазар Танев** (,  - , ) – македонски комунист, прв градоначалник на Град Скопје по Ослободувањето. 

## Животопис
Лазар Танев е роден на 1 август 1884 година во Скопје, од татко Ѓошо и мајка Елена. Израснал во Пајко Маало во Скопје. 

На 24-годишна возраст заминува за Солун да бара работа. Таму дошол во допир со социјалистичките идеи, ги прифатил и истите ги ширел меѓу работничката класа. Работел во трговската фирма „Ерера“. При отворањето на „Ерера“ во Скопје во 1913 година, Лазар Танев бил поставен за нејзин раководител.

Од доаѓањето во Скопје, до крајот на животот, останал верен на социјалистичките идеи и бил секогаш во потесното раководство на скопската организација. Учествувал во обновувањето на скопската социјалистичка партиска организација во почетокот на 1919 година. Учествувал во изборната кампања во 1920 година. Бил избран за одборник на Црвената скопска општина и работел со забележителни резултати.

Во илегални услови на дејствување, кога било забрането секакво напредно движење, со стапување во сила на Законот за заштита на државата, Лазар Танев останал доследен на работничкото напредно движење и во тоа тешко време за КПЈ. Голем број состаноци на раководството на Партијата биле одржувани во неговиот дом. Поради својата илегална активност, која не останала незабележана од будното око на полицијата, заедно со другите активисти бил затворен во почетокот на 1922 година. Благодарејќи на неговото примерно однесување и непризнавање пред истражните органи, по двомесечен затвор бил пуштен на слобода. Истата година од полицијата му била запленета богата библиотека со голема вредност.

Во годините што доаѓаат Танев посебно се ангажирал како синдикален активист, а активно учествувал и во дискусиите за националното прашање, коишто се воделе и во неговиот дом. Во 1926 година, поради својата илегална активност, полицијата повторно го затвора, но по едномесечна истрага, поради немање докази, го пушта на слобода.

Работејќи како книжар, уште за време на стара Југославија покрај другите активности во Партијата, цело време бил главен снабдувач со материјали за печатење на илегалните органи на Партијата, вклучувајќи го и времето на НОВ и Револуцијата.

Како резултат на таквата активност и авторитетот што го имал во градот, бил избран за прв претседател на Градскиот народноослободителен одбор.

Во 1946 година бил избран за претседател на Народниот фронт на град Скопје и за народен пратеник на првото уставотворно Собрание на НР Македонија, каде станал претседател на Мандатно-имунитетниот одбор.

## Чествување
Во негова чест е именувано средното угостителско училиште во Скопје кое образува кадар за потребите на угостителско-туристичкита индустрија.

## Наводи

Категорија:Градоначалници на Град Скопје
Категорија:Македонски комунисти
Стар мост (Бучин)

**Стар мост** — камен лачен мост кој ја премостува Црна Река во непосредна близина на селото Бучин.

Мостот е оставен да пропаѓа на забот на времето, иако е прогласен за културно наследство на Македонија.

## Историја

Во римско време на реката Црна е изграден овој мост. Се претпоставува дека тука некојпат поминувал Вија Егнација. Денес, веднаш до Стариот мост се наоѓа новоизграден современ мост.

## Архитектура

Мостот е лачен и изграден од камен.

## Галерија


Податотека:Стар мост на Црна Река во Бучин.jpg|Мостот со околината
Податотека:Нов мост на Црна Река во Бучин.jpg|Новиот мост


Категорија:Мостови во Македонија
Категорија:Бучин
Категорија:Камени мостови
Занесеноста на Лол В. Стајн

**„Занесеноста на Лол В. Стеин“** (француски: *Le Ravissement de Lol V. Stein*) — роман на француската писателка Маргерит Дирас од 1964 година.

## Содржина

## ОСврт кон делото
Во својот текст „Црниот блок“, Дирас пишува дека „Занесеноста на Лол В. Стеин“ е посебна книга, која врши поделба на одделните читатели-творци кои ја прифатиле лудоста. Исто така, таа наведува дека сите женски ликови во нејзините романи произлегуваат од Лол В. Стеин. Понатаму, во текстот „Сината боја на ешарпата“, таа објаснува дека ликот на Лол В. Стеин останува непознат и за неа — определени гестови и смелости на Лол во текот на забавата која ја приредува таа.

## Наводи

Категорија:Дела на Маргерит Дирас
Категорија:Француски романи
Категорија:Книги од 1964 година
Госпоѓата министерка (филм од 1958)

**„Госпоѓата министерка“** (српски: *Госпођа министарка*) — српски и југословенски филм од 1958 година во режија на Жорж Шкргин. Главните улоги ги играат: Марица Поповиќ, Мија Алексиќ, Северин Бијелиќ, Дара Чалениќ, Милена Дапчевиќ, Бранко Ѓорѓевиќ и Јован Гец.

## Синопсис
Откако станува министерка, Живка (ја игра Поповиќ) го менува дотогашниот начин на живот и се претвора во светска дама. Меѓутоа, нејзиниот раскош трае кратко, бидејќи мора да поднесе оставка поради скандалот што го предизвикува нејзиниот маж. На крајот од филмот, таа очајна гледа во министерскиот пајтон кој заминува на една страна, а  таа се враќа на друга — во стариот живот.

## Наводи

Категорија:Филмови на Жорж Шкргин
Категорија:Филмови со Марица Поповиќ
Категорија:Филмови со Мија Алексиќ
Категорија:Филмови со Северин Бијелиќ
Категорија:Филмови со Дара Чалениќ
Категорија:Филмови со Милена Дапчевиќ
Категорија:Филмови со Бранко Ѓорѓевиќ
Категорија:Филмови со Јован Гец
Категорија:Филмови од 1958 година
Категорија:Филмови на српски јазик
Категорија:Филмови засновани на драми
Категорија:Југословенски филмови
Категорија:Српски филмови
Категорија:Филмски комедии
Црква „Св. Атанасиј“ - Годивле

**Свети Атанасиј** (или **Свети Атанас**) — главна селска црква во прилепското село Годивле, Македонија.

Црквата се наоѓа на самиот влез во селото Годивле, во близина на основното училиште. Околу црквата се наоѓаат селските гробишта.

## Местоположба

Црквата е сместена над селото Годивле.

## Историја

Црквата била подигната и осветена во 1860 година од страна на митрополитот Венедикт Византиски. Претходно на тоа место имало рушевини од стар храм.

## Архитектура

Претставува еднокорабна градба со полукружен свод и полукружна апсида со пет слепи ниши однадвор.

Во олтарот како чесна трапеза служи римски архитектонски елемент, а во дворот има дел од мермерен столб и фрагменти од други архитектонски елементи.

### Фрескоживопис

Целосно е живописана во 1883 година од браќата Коста, Вангел и Никола Анастасови од Крушево. Фреските се оштетени.

## Галерија


Податотека:Гробишта во Годивје.jpg|Селските гробишта
Податотека:Црква „Св. Атанасиј“ - Годивје 4.jpg|Ниша со фреска над влезот
Податотека:Црква „Св. Атанасиј“ - Годивје 5.jpg|Апсидата
Податотека:Црква „Св. Атанасиј“ - Годивје 6.jpg|Помошниот објект
Податотека:Црква „Св. Атанасиј“ - Годивје 2.jpg|Камбанаријата
Податотека:Црква „Св. Атанасиј“ - Годивје 3.jpg|Главниот влез


## Поврзано
* Прилепско архијерејско намесништво
* Втора кривогаштанска парохија
* Годивле

## Наводи

## Надворешни врски

Категорија:Годивле
Годивле
Категорија:Дела на Дебарската школа
Црква „Св. Атанасиј“ - Заполжани

**Св. Атанасиј Велики** — црква во прилепското село Заполжани, Општина Долнени, претставник на Македонската преродба. Му припаѓа на Прилепското архијерејско намесништво во Преспанско-пелагониската епархија на МПЦ - ОА.

Црквата е гробишен храм, сместен во северозападниот дел на селото. Претставува еднокорабна градба со полукружна апсида на источната страна, која однадвор е расчленета на три плитки ниши. Засводена е со полукружен свод, а на западната страна има галерија на кат. Изградена е во 1872 година, а во 1928 година е обновена. Стои на местото на некогашна грчка црква.

## Поврзано
* Ропотовска парохија
* Прилепско архијерејско намесништво

## Наводи

## Надворешни врски

Заполжани
Црква „Св. Атанасиј“ - Крушеани

**Свети Атанасиј** (или **Свети Атанас**) — главна селска црква во прилепското село Крушеани, Македонија.

Црквата се наоѓа во средишниот дел на селото Крушеани.

## Местоположба

Црквата се наоѓа на самото сретсело во Крушеани.

## Историја

Црквата била подигната и осветена во 1860 година. Според истражувањето на Јован Трифуноски, пак, црквата е подигната во 1877 година. Претходно на тоа место имало чаириште.

## Архитектура

Претставува еднокорабна засводена градба, разделена напола со трем.

Од надворешната страна на црквата е вѕидана римска надгробна плоча со релјефна претстава на жена како стои меѓу два коњаника. Над релјефот има оштетен старогрчки натпис.

## Галерија


Податотека:Црква „Св. Атанасиј“ - Крушеани 2.jpg|Влезната порта
Податотека:Црква „Св. Атанасиј“ - Крушеани 5.jpg|Куполата
Податотека:Црква „Св. Атанасиј“ - Крушеани 3.jpg|Апсидата
Податотека:Црква „Св. Атанасиј“ - Крушеани 4.jpg|Камбанаријата


## Поврзано
* Прилепско архијерејско намесништво
* Втора кривогаштанска парохија
* Крушеани

## Наводи

## Надворешни врски

Категорија:Крушеани
Крушеани
Црква „Св. Никола“ - Крушеани

**Свети Никола** — селска гробишна црква во прилепското село Крушеани, Македонија.

Црквата се наоѓа на влезот во селото Крушеани од насока на Обршани. Околу црквата се наоѓаат селските гробишта.

## Местоположба

Црквата се наоѓа на 1 километар јужно од селото Крушеани, крај патот за Обршани (Р2335).

## Историја

Изградена во периодот од 1970 до 1976 година врз темели на старо црквиште откриено во 1950-тите од антропологот Јован Трифуноски. Осветена е на 25 јули 1976 година од митрополитот Ангелариј Пелагониски, подоцна поглавар на МПЦ.

## Архитектура

Во архитектонски поглед, храмот претставува еднокорабна засводена градба, со влезен трем и полукружна апсида кон исток. Има и придружна трпезарија во црковниот двор.

## Галерија


Податотека:Црква „Св. Никола“ - Крушеани 4.jpg|Апсидата
Податотека:Црква „Св. Никола“ - Крушеани 6.jpg|Трпезаријата
Податотека:Гробишта во Крушеани.jpg|Селските гробишта
Податотека:Гробишта во Крушеани 2.jpg|Селските гробишта
Податотека:Црква „Св. Никола“ - Крушеани 2.jpg|Влезот
Податотека:Црква „Св. Никола“ - Крушеани 3.jpg|Западната страна
Податотека:Црква „Св. Никола“ - Крушеани 5.jpg|Поглед на црквата


## Поврзано
* Прилепско архијерејско намесништво
* Втора кривогаштанска парохија
* Крушеани

## Наводи

## Надворешни врски

Категорија:Крушеани
Крушеани
Елена Трајковска

**Елена Трајковска** — македонска театарска, филмска и телевизиска глумица.

## Филмографија
Трајковска ги остварила филмските улоги:

## Наводи

Категорија:Глумици од Битола
Категорија:Македонски театарски глумци
Категорија:Македонски телевизиски глумци
Категорија:Македонски филмски глумци
Црква „Св. Никола“ - Чепигово

**Св. Никола** — црква во прилепското село Чепигово, претставник на Македонската преродба. Му припаѓа на Прилепското архијерејско намесништво во Преспанско-пелагониската епархија на МПЦ - ОА.

Црквата е гробишен храм, сместен во западниот дел на селото. Изградена е во XIX век. Претставува мала еднокорабна градба со покукружна апсида и подоцна дограден трем на западната страна. За време на Првата светска војна храмот значително настрадал. Подоцна е возобновен.

## Слики

Податотека:Св. Никола Чепигово - I светска војна.jpg|Црквата во урнатини за време на Првата светска војна
Податотека:Графика од Св. Никола Чепиговски.jpg|Графичка икона на св. Мина од црквата


## Поврзано
* Тополчанска парохија
* Прилепско архијерејско намесништво

## Наводи

## Надворешни врски

Чепигово
Црква „Св. Атанасиј“ - Нижеполе

**Св. Атанасиј** (**Св. Атанас**) — црква во битолското село Нижеполе, претставник на Македонската преродба. Му припаѓа на Битолското архијерејско намесништво во Преспанско-пелагониската епархија на МПЦ - ОА.

Црквата се наоѓа северно од селото, под врвот Пелистер, оддалечена на 45 минути пешачење. Изградена е во XIX век. Има мал конак и простор за одмор, а таму има и чешма. Зачуван е оригиналниот иконостас.

## Поврзано
* Кукуречанска парохија
* Битолско архијерејско намесништво

## Наводи

Нижеполе
Големи Разводни Планини

мини|Големи Разводни Планини
**Големите Разводни Планини**, познати и како **Источнa Австралискa Кордилерa** или **Источни Висорамнини**, е планински систем во источна Австралија кој се состои од многу планински венци, висорамнини и ридови, кој се протега скоро паралелно со источниот брег на Австралија и е петтиот најдолг копнен планински венец на светот, а најдолг кој целосно се протега во една земја. Тие се најзначајната топографска одлика на континентална Австралија и служи како дефинитивен слив за речните системи во источна Австралија, па оттука и името.

Големите Разводни Планини се протегаат на повеќе од 3500 км; од островот Дауан во теснецот Торес кај северниот врв на полуостровот Кејп Јорк, и ја поминуваат целата должина на источното крајбрежје низ Квинсленд и Нов Јужен Велс, а потоа свртуваат на запад преку Викторија пред конечно да исчезнат во рамнините Вимера. Ширината на венецот варира од околу 160 км до над 300 км. Во венецот се наоѓаат предели од светското наследство: Големите Сини Планини, дождовните шуми Гондвана и Влажните тропски предели на Квинсленд. Највисокото место во Австралија - врвот Кошќушко (2,228 m), се наоѓа во делот на Снежните Планини на јужниот дел од Големите Разводни Планини.

## Географија
Големите Разводни Планини не се состојат од еден континуиран планински венец, туку е комбиниран систем (Кордиљера) од планински масиви, висорамнини, ридско планински области и ескарпи со древно и комплексно геолошко минато. Затоа се нарекуваат и како *источноавстралиска кордиљера*. На некои места теренот е релативно рамен, составен од многу ниски ридови. Обично, висорамнините се високи од 300 до 1600 метри. Планините и висорамнините, кои се состојат од варовници, песочник, кварцити, шкрилци и доломит, настанале со раседни процеси и процеси на превиткување.

Сртовите на Големи Разводни Планини ја поставуваат границата на сливните подрачја на речните системи помеѓу источната (крајбрежната или *[[приветрено и заветрено|дождовната]]* страна) и западната (внатрешната или *[[приветрено и заветрено|подветрената]])* страна од нив. Терминот „Големи Разводни Планини“ може да се однесува на целиот висински комплекс со сите ридови и планини помеѓу источниот брег на Австралија и централните рамнини и низини, или само на разводните сртови. На некои места може да биде широк и до 400 км.

По правило, реките источно/југоисточно од Разводните Планини се влеваат директно во Јужниот Тихи Океан и Тасманското Море, или на југ во теснецот Бас. Реките западно од Разводните Планини се влеваат во: Големиот Австралиски Залив преку крајбрежното езеро Александрина; езерото Ер во источниот дел на централна Австралија; а бројните реки на западниот полуостров Кејп Јорк во североисточна Австралија се влеваат директно во Карпентарискиот Залив.

## Наводи

Категорија:Големи Разводни Планини
Категорија:Координати на Википодатоците
Црква „Св. Атанасиј“ - Стругово

**Св. Атанасиј** — црква во демирхисарското село Стругово, претставник на Македонската преродба. Му припаѓа на Крушевско-демирхисарското архијерејско намесништво во Преспанско-пелагониската епархија на МПЦ - ОА.

Црквата е гробишен храм сместен на северниот крај на селото. Изградена е и живописана на крајот од XIX век од крушевски мајстори. Претставува трикорабна базилика покриена со дрвен свод во средишниот кораб. Подоцна западниот ѕид е урнат и храмот е продолжен. На запад му е прилепена куловидна камбанарија, а над дводот е изградена мала купола на осумстран барабан. Ѕидана е од кршен камен, а венецот, аглите и вратите се од делкан бигор. Покривот е на две води со ќерамиди, а куполата е покриена со лим. Фасадите се фугирани.

## Поврзано
* Демирхисарска парохија
* Крушевско-демирхисарско архијерејско намесништво

## Наводи

Стругово
Категорија:Дела на Дебарската школа
Црква „Св. Атанасиј“ - Смолево

**Свети Атанасиј** — главна манастирска црква на Смолевскиот манастир во битолското историско село Смолево, Македонија.

## Местоположба

Црквата се наоѓа јужно од градот Битола, крај познатата мотокрос-патека. Таа е единствената зачувана градба од поранешното село, сместено меѓу Лавци и Буково на планината Баба.

## Историја

Храмот бил подигнат на 11 октомври 1859 година од страна на Калина Јосиф Скантели за време на пелагонискиот владика Венедикт. Црквата за време на Првата светска војна била целосно уништена.

Црквата била обновена откако бил затворен некогашниот воен полигон на ЈНА од страна на мештани од соседното село Лавци.

Според натписната плоча кај главниот влез, црквата била реосветена на 9 мај 2009 година.

## Галерија


Податотека:Црква „Св. Атанасиј“ - Смолево 2.jpg|Ниша над главниот влез
Податотека:Црква „Св. Атанасиј“ - Смолево 5.jpg|Апсидата
Податотека:Црква „Св. Атанасиј“ - Смолево 3.jpg|Камбанаријата
Податотека:Црква „Св. Атанасиј“ - Смолево 6.jpg|Страничен поглед
Податотека:Црква „Св. Атанасиј“ - Смолево 7.jpg|Куполата
Податотека:Црква „Св. Атанасиј“ - Смолево 8.jpg|Споредниот влез
Податотека:Црква „Св. Атанасиј“ - Смолево 9.jpg|Поглед на црквата
Податотека:Црква „Св. Атанасиј“ - Смолево.jpg|Главниот влез


## Поврзано
* Битолско архијерејско намесништво
* Седумнаесетта приградска парохија
* Лавци

## Наводи

## Надворешни врски

Смолево
Категорија:Смолевски манастир
Милица Димитријовска Радевска

**Милица Димитријовска-Радевска** e македонска поетеса, научен истражувач во областа на литература и педагогија, родена е 1967 во село Вирово, Демир-Хисар.

## Биографија

Дипломирала на Универзитетот на Филолошки факултет, во Скопје,  група македонски јазик. Работи како професор по македонски јазик и литература во СОУ „Таки Даскало“ во Битола. Член е на Друштвото на писатели на Македонија и на  Македонското научно друштво од Битола. Радевска има објавено голем број на творби во литературни списанија, билтени, алманаси како  во ,,Современост‘‘ , „Современи дијалози“, „Стoжер “, „Раст“, „Синтези“, „Акт“, „Книжевни елементи“, „Прилози“, „Зенит“, „Ријеч“, Брчко, Босна и Херцеговина, ревијата ,,Бранување“, списанието за литература и култура „Хелис“ од Романија и др. Трудови од областа на воспитно-педагошка дејност има објавувано  во: „Воспитни крстопати“, „Образовни рефлексии“, „Литературен збор“,  „Просветно дело“.

Автор е на стихозбирките на повеќе стихозбирки, а својот научен и истраќувачки труд го реализира со подготовка на наставното помагало  ,,Јазикот и графиката“,  во соавторство со Весна Мундишевска-Велјановска.

Учествувала на повеќе книжевни манифестации и научни средби од областа на  литературата и воспитно-педагошката дејност. Нејзината поезија е преведена на српски, англиски, романски јазик. Свои критички огледи, записи, рецензии напишала за повеќе современи македонски автори: Радован П. Цветковски, Раде Силјан, Веле Смилевски, Панде Манојлов, Владимир Костов, Весна Мундишевска-Велјановска, Весна Мојсова-Чепишевска, Борче Панов, Лидија Димковска, Даниела Андоновска Трајковска, Кире Неделковски, Петко Шипинкаровски и други.

## Дела

,,Обидници‘‘ Книжевна младина на Македонија, Скопје 1988 година;

„Лечебница“ ( Развиток  -Битола 2000 г. );
  
,,Поетски дијалог“  во соавторство со Весна Мундишевска–Велјановска, Матица, Скопје, 2010 „Воздишки на ветрот“,Матица, Скопје, 2013;
 
„Лузни на зборот“,Битолскиот книжевен круг, Битола, 2016;

„Сам во пределите на сонот“,Матица, Скопје, 2019; к

,Јазикот и графиката“,  во соавторство со Мундишевска–Велјановска.
Дивјаци

**Дивјаци** — термин за село во Крушевско, кое е поделено на две посебни села:

* Горно Дивјаци
* Долно Дивјаци
Горан Анастасовски

**Горан Анастасовски** (р. ) познат и како кралот на камерата, според лондонскиот „Дејли Мејл“. Тој е познат македонски и светски фотограф кој повеќе од 15 години фотографира неверојатни портрети на животни и луѓе. Активно се занимава со фотографија од 2006 година, главно фокусиран на природата и светот на дивите животни. Сликите на Анастасовски прикажуваат леопарди, лавови, тигри, жирафи во изненадувачки опуштени пози, а многу од нив споделуваат интимни моменти со своите придружници. Со своето фотографско мајсторство успеа да го пласира своето име на многу светски медиуми.

Портретите на дивиот свет од Зоолошката градина во Скопје, како и многу други одлични фотографии, беа објавени во „Нешнел џиографик“, „Дејли мејл“, „Ле Фигаро“, „Ројтерс“, „Најдобра фотографија на природата“, „Сандеј експрес“, „Форбс“, „Индипендент“, „Инсајдер“, „Телеграф“, „Боред панда“, „Њујорк Пост“, „Хафингтон Пост“, „Чајна Дејли“, Си-Ен-Ен, Би-Би-Си, „Дејли Стар“ и многу други.

700px|мини|центар|Леопарди,фотографија на Горан Анастасовски

## Галерија

Леопард4.jpg
Леопард12.jpg
Балкански_рис.jpg
Фламинга.jpg
Белоглав_мршојадец.jpg
Белоглав_мршојадец1.jpg
Белоглав_мршојадец3.jpg
Тигар1.jpg
Лисица1.jpg
Жирафа1.jpg
Зебра1.jpg
Макао.jpg


## Надворешни врски

* И со скапа облека и со црно под ноктите, децата се најубавото нешто на светот. Фотографиите на Горан Анастасовски и на Боред панда
* За најубавите фотографии секогаш е пресудна среќата
* Еве како се промовира Македонија – македонски фотограф на Дејли Мејл претставен како „Крал на камерата“!
* www.gorananastasovski.com

## Наводи

Категорија:Луѓе од Скопје
Категорија:Фотографи
Црква „Рождество на Пресвета Богородица“ - Врбоец

**Рождество на Пресвета Богородица** — главна селска црква во крушевското село Врбоец, Македонија.

Црквата се наоѓа во самото село. Околу нејзе се наоѓаат селските гробишта.

## Местоположба

Црквата е сместена во средишниот дел на селото.

## Историја

Градбата на црквата започнала во 1966 година, а била завршена во 1977 година, кога била и осветена. Црквата била осветена од пелагонискиот епископ Ангелариј.

## Архитектура

Црквата е еднокорабна градба, со полукружна апсида на источната страна.

## Галерија


Податотека:Црква „Рождество на Пресвета Богородица“ - Врбоец 8.jpg|Апсидата
Податотека:Црква „Рождество на Пресвета Богородица“ - Врбоец 2.jpg|Влезната порта
Податотека:Гробишта во Врбоец.jpg|Селските гробишта
Податотека:Црква „Рождество на Пресвета Богородица“ - Врбоец 9.jpg|Базен за крштевки
Податотека:Црква „Рождество на Пресвета Богородица“ - Врбоец 3.jpg|Западната страна
Податотека:Црква „Рождество на Пресвета Богородица“ - Врбоец 6.jpg|Камбанаријата
Податотека:Црква „Рождество на Пресвета Богородица“ - Врбоец 5.jpg|Помошниот објект
Податотека:Црква „Рождество на Пресвета Богородица“ - Врбоец 4.jpg|Главниот влез
Податотека:Црква „Рождество на Пресвета Богородица“ - Врбоец 7.jpg|Споредниот влез


## Поврзано
* Прилепско архијерејско намесништво
* Прва кривогаштанска парохија
* Врбоец

## Наводи

## Надворешни врски

Категорија:Врбоец
Врбоец
Црква „Успение на Пресвета Богородица“ - Врбоец

**Успение на Пресвета Богородица** — подигната селска црква во крушевското село Врбоец, Македонија.

## Местоположба

Црквата се наоѓа веднаш над селото, околу 500 метри западно од селото.

## Историја

Храмот е подигнат со намена да се обележи стариот манастир „Св. Богородица“, кој се наоѓал во месноста Манастириште, околу 1200 метри западно од селото. На месноста се познавале остатоци од ѕидови.

## Галерија


Податотека:Црква „Успение на Пресвета Богородица“ - Врбоец 2.jpg|Апсидата
Податотека:Црква „Успение на Пресвета Богородица“ - Врбоец 3.jpg|Куполата
Податотека:Црква „Успение на Пресвета Богородица“ - Врбоец 5.jpg|Поглед на црквата
Податотека:Црква „Успение на Пресвета Богородица“ - Врбоец 6.jpg|Страничен поглед
Податотека:Црква „Успение на Пресвета Богородица“ - Врбоец 4.jpg|Главниот влез


## Поврзано
* Прилепско архијерејско намесништво
* Прва кривогаштанска парохија
* Врбоец

## Наводи

## Надворешни врски

Категорија:Врбоец
Врбоец
Ботанички парк (Аделаида)

десно|мини|250x250пкс| Поглед на Ботаничкиот парк.
**Ботанички парк**, дел од Парк 11 (исто така познат како Имела Парк или Таинмунтила), ― парк од 34 хектари во Североисточните паркови на јужноавстралискиот главен град Аделаида. Паркот се граничи со Хакни Роуд и Фром Роуд. Универзитетот на Јужна Австралија, Аделаидскиот универзитет и старата Кралската аделаидска болница сè до овој парк. Паркот, исто така, е блиску до зоолошката градина Аделаида и реката Торенс.

## Историја
Паркот бил купен од соседната Аделаидска ботаничка градина во 1866 година, и порано бил користен како место за Кралското аделаидско шоу од 1844 до 1859 година. На нејзината северна страна се наоѓа авенија на чинари засадени во 1874 година. Исто така, изобилува со егзотични видови, како што се вековно старите смокви Моретон Беј од Квинсленд. Паркот било место за првиот состанок на отворено во Австралија на Армијата на спасот на 5 септември 1880 година.

Паркот е спореден со Хајд Парк во Лондон. Со свое Катче на говорници од 1890-тите, Ботаничкиот парк е место за јавна дебата на широк спектар на теми. Катчето на говорниците продолжува, но со помалку истакнато од претходните времиња. Денес, паркот е попознат како место за излети, фотографии од свадбени веселби и големи настани како што се WOMADelaide, Gardens Alive и Moonlight Cinema.

## Поврзано

* Список на паркови и градини во Аделаида

## Наводи
 

Категорија:Паркови во Австралија
Категорија:Ботанички градини во Австралија
Хикелово правило

мини|Структура на бензен
Покрај бензенот **(C6H6)** и голем број други соединенија се викаат ароматични.

Едно соеднинение за да е ароматично треба да го исполнува Хикеловото правило кое гласи:

Соединенијата се ароматични ако молекулата е циклична и планарна и ако содржи 4n+2 електрони, кои можат да градат π-врски (т.н. π-електрони) каде што **n** e некој природен број т.е. 1, 2, 3, 4...

Категорија:Физичка органска хемија
Воена заднина во НОВ

**Воена заднина во НОВ (1941-1944)** ― заднински органи, селски комитети (тајни воени комитети), кои биле формирани од почетокот на востанието (1941-1942 година), заради обезбедување на животните потреби на народноослободителните партизански одреди.

Подоцна со првите ослободени територии, развојот на овие органи бил ускладен со развојот на НОВ. Со формирањето покрупни воени единици, баталјони и бригади, во 1943 година биле формирани и служби за снабдување - интендантура, со надлежност за набавка и распределба на разни материјали и животни средства. Паралелно со тоа биле формирани и военозаднинските органи, командите на места и командите на подрачја, во чијашто надлежност била ѝ грижата за болниците, работилниците, магацините и слично.

Со создавањето на дивизиите и корпусите во 1944 година, се настојувало заднинските служби на тактичките и оперативните единици да се развиват посамостојно, но секогаш во соработка со военозаднинскиот систем на НОВ и ПОМ.

### Воени комитети на село во НОВ
Овие комитети главно биле формирани по селата од крајот на 1941 година, а најбројни во 1942 година. Се појавиле како истурени органи на месните воени штабови со военозаднински задачи. Некаде ги среќаваме и како тајни воени комитети. Ги извршувале следните задачи:

* *собирање оружје, храна и опрема*
* *обезбедување исхрана за партизанските одреди*
* *одржување врски со партизанските одреди и со месните воени штабови*
* *разузнавачка работа и слично.*

Според својот карактер и улога имале двојна улога: како военозаднински органи и како органи со задачи од доменот на народната власт. Подоцна со развојот на востанието и по создавањето на слободните територии, од некои од нив произглегле и народноослободителните одбори.

### Военозаднински органи на НОВ
Овие органи се познати ѝ како команди на места и команди на подрачја, формирани на слободната територија во западна Македонија, во Кичево, Дебар и село Издеглавје, во септември 1943 година, а во 1944 година и во другите области на Македонија, со задача да ги преземат военозаднинските должности од штабовите на оперативните зони.

#### Основни задачи
Основни задачи на командите на местата и на командите на подрачјата биле:

* *заштита на личната и имотната сигурност на жителите*
* *осигурување на прометот и сообраќајот*
* *борба против народните непријатели*
* *разузнавачка работа*
* *соработка со НОО за мобилизација на нови борци*
* *собирање оружје*
* *мобилизација на товарен добиток како и на запрежни и моторни возила*
* *обезбедување храна, облека, обувки и слично.*

Сите команди на местата се грижеле и за заштитата на селата заради што формирале и селски стражи.

## Наводи

Категорија:Воена заднина во НОВ
Категорија:НОБ
Категорија:Македонија во Втората светска војна
Военополев суд

**Военополев суд** ― вонреден воен суд при Министерството на војна на Бугарија за судење на припадниците на народно ослободителната војска на Македонија.

Судот постоел од септември 1941 година, па сè до капитулацијата на Бугарија во септември 1944 година. Дејствувал во рамките на Петтата бугарска армија, а седиштето му било во Скопје.

## Наводи

Категорија:НОБ
Категорија:Македонија во Втората светска војна
Воихна

**Воихна (14 век)** ― кесар, управник на Драма и на околните територии.

За управник бил назначен во 1348 година од царот Душан, со кого бил роднински поврзан. По смртта на Душан се осамостоил. Неговата ќерка Ефимија била мажена за господарот на Сер, Јован Углеша. Последен пат се споменува во 1360 година.

## Поврзано

* Стефан Душан
* Јован Углеша

## Наводи

Категорија:Македонија во средниот век
Категорија:Српски кралски семејства
Категорија:Српско благородништво
Категорија:Родени во 1298 година
Категорија:Починати во 1360 година
Македонија на Детска Евровизија 2016

**Македонија** учествуваше на **Детскиот избор за песна на Евровизија 2016 година,** кој се одржа на 20 ноември 2016 година, во Валета, Малта. За организирање на нивното учество на натпреварот беше одговорен македонскиот радиодифузер Македонската радио телевизија (МРТ). Мартија Станојковиќ беше интерно избрана да ја претставува Македонија со песната „Love Will Lead Our Way“.

## Заднина
Пред натпреварот во 2016 година, Македонија учествувала единаесет пати на Детската Евровизија, од нејзиното деби на инаугуративниот натпревар во 2003. Македонија двапати отсуствуваше на Детската Евровизија во 2012 и 2014. Тие никогаш не победиле на натпреварот, а најдобри резултати биле во 2007 и 2008, претставени од дуото Росица Кулакова и Димитар Стојменовски, односно Боби Андонов, освојувајќи го петтото место.

## Пред Детска Евровизија
Македонскиот радиодифузер на 19 јули 2016 година објавил дека ќе учествуваат на натпреварот планиран да се одржи на 20 ноември 2016, во Валета, Малта. На 24 јули 2016, МРТ објавил дека внатрешно ја избрале Мартија Станојковиќ да ги претставува во Малта. Нејзината песна за натпреварот, „Love Will Lead Our Way“, била објавена на 10 октомври 2016.

## Информации за песната

### Love Will Lead Our Way
„**Love Will Lead Our Way**“ е песна на македонската пејачка Мартија Станојковиќ. Ја претставувала Македонија за време на Детската Евровизија 2016. Компонирана и напишана е од Александар Масевски и Мартија Станојковиќ. Официјалното музичко видео за песната било објавено на 10 октомври 2016.

## На Детска Евровизија
За време на церемонијата на отворањето и ждрепката за утврдување на редоследот што се одржала на 14 ноември 2016, Македонија беше извлечена да настапи седма на 20 ноември 2016 година, по Бугарија и пред Полска.

Финалето се емитуваше во Македонија на МРТ 1.

### Финале
Мартија настапила со три танчери. И покрај тоа што беа фаворит за победа на натпреварот, тие го освоија само 12-тото место.

### Гласање
За време на прес-конференцијата за Детската Евровизија 2016, одржана во Стокхолм, Референтната група објави неколку промени во форматот на гласање за натпреварот за 2016 година. Претходно, поени беа доделени врз основа на комбинација од 50% национални жирија и 50% телефонско гласање, со уште еден збир на поени, исто така, дадени од „детско жири“. Сепак, оваа година, бодовите ќе се доделуваат врз основа на комбинација од 50/50 од возрасно и детско жири од секоја земја, што ќе ги објави портпарол. За прв пат од инаугурацијата на конкурсот, процедурата за гласање нема да вклучува јавно телевизиско гласање. По овие резултати, три стручни поротници исто така ќе ги објават своите поени од 1–8, 10 и 12. Овие професионални поротници биле: Кристер Бјоркман, Мадс Гримстад и Џедвард.

## Наводи
 

Категорија:Македонија на Детскиот избор за песна на Евровизија
Категорија:Македонија во 2016 година